Inddragelse af unge - ungeråd 
Sagsfremstilling 
210.     Inddragelse af unge - ungeråd - Åbent 
  
  
SAGENS INDHOLD 
Byrådet behandlede 26. august 2014 et forslag fra SF om at ’opgradere’ Ungdomsskolens ungeråd til et formelt 
organ med demokratisk høringsret i sager, der berører unge op til 25 år. Sagen blev henvist til behandling i 
Økonomiudvalget og Byrådet. Børn og Skole fremlægger i denne sag forslag til øget inddragelse af unge i [adresse] 
Kommune. 
  
Børn og Skole beskriver i vedlagte bilag fire muligheder for at fremme unges inddragelse i de kommunale 
demokratiprocesser i [adresse]:  
  
· Opgradering af nuværende ungeråd i Ungdomsskolen – høringsberettiget ungeråd 
· Ungeråd/inddragelse – som foreslået af Netværket af Ungdomsråd NAU 
· Digitalt Ungepanel – forskellige former for deltagelse  
· Etablering af et selvstændigt ungeråd – [adresse] – hørringsberettiget ungeråd. 
  
Forslagene kan kombineres og ses i sammenhæng med den almindelige inddragelse af borgerne, der er i [adresse] 
Kommune. Eksempelvis borgermøder om budgetforslag, kommuneplaner, byudviklingsprojekter, friluftsstrategier 
med videre. I den sammenhæng kan der laves særlige initiativer til inddragelse af unge – eksempelvis via digitale 
løsninger. Der kan også nedsættes ad hoc-grupper med deltagelse af repræsentanter for de unge, som kan komme 
med input til behandlingen af politiske emner. 
  
VURDERING 
Unges motivation for at involvere sig i permanente og længerevarende demokratiske processer varierer betydeligt. 
De unges interesser er - ligesom hos resten af borgerne i [adresse] - ofte lokalt baserede, foranderlige og 
meget forskellige. Børn og Skole vurderer på den baggrund, at det vil blive vanskeligt at motivere unge til deltagelse 
i et selvstændigt ungeråd. Det vidner repræsentativiteten i Ungdomsskolens ungeråd også om.  
  
Det forventes at være nemmere at få unge til at deltage i andre inddragelsesformer, såsom borgermøder for unge 
og nedsatte ad hoc grupper af unge, som inviteres til at give input til konkrete sager. Endeligt vurderes det muligt at 
delagtigøre unge i eksempelvis digitale borgerpaneler eller enkeltstående digitale undersøgelser ved konkrete 
sager og høringer. 
  
 
Byråd 
16. december 2014 
Sagsnr. 710-2014-
57473 
Dok.nr. 710-2014-
278089 
Sagsbehandler 
DPFLBN 
  
Tidl. politisk behandling 
BY, 26.08.14, pkt. 140 
Forventet sagsgang 
ØK, BY 
Lovgrundlag 
  
Repræsentativiteten af unge vil også variere afhængig af inddragelsesformen. En opgradering af det nuværende 
ungeråd vil ikke sikre, at alle unge vil være repræsenteret i en eventuel høringsproces. Den vurderes bedre opnået 
ved et selvstændig ungeråd eller via digital inddragelse/ungepanel. Men også inddragelse af allerede valgte 
repræsentanter for de unge vurderes at give en højere repræsentativitet. 
  
Børn og Skole beskriver sidst i bilaget et konkret forslag til, hvordan en øget inddragelse kan etableres i [adresse] 
Kommune. Forslaget går ud på, at der holdes en årlig ungekonference, hvor det er muligt for Byrådets medlemmer 
at drøfte og debattere konkrete politiske emner og sager med repræsentanter for de unge. Det kan være 
repræsentanter fra skolerne, Ungdomsskolen, gymnasiet og medlemmer fra foreninger under 
Folkeoplysningsudvalget og Idrætssamvirke m.fl. Ungekonferencen kan efter behov suppleres med digitale 
undersøgelser blandt unge, hvis der er særlige emner, hvor Byrådet ønsker at få input fra de unge.  
  
Børn og Skole foreslår, at indsatsen for at øge involveringen af unge opbygges etapevis og vurderes løbende. 
Ungekonferencen kan medvirke til at afdække eventuelle behov for yderligere tiltag.  
  
ØKONOMI 
Omkostningerne til øget inddragelse af unge afhænger af, hvilken tilgang der vælges. Udgifterne til de forskellige 
tiltag er beskrevet i det vedlagte notat. 
  
Hvis Byrådet beslutter at afholde en årlig ungekonference, vil det medføre udgifter til forberedelse, annoncering, 
forplejning mv. Udgifterne hertil holdes i så fald indenfor det nuværende budget. Hvis Byrådet herefter ønsker 
yderligere initiativer, kan forslag herom indgå i budgetlægningen for Budget 2016-19. 
  
INDDRAGELSE 
Besluttes det, at der skal afholdes en årlig ungekonference, vil Børn og Skole inddrage repræsentanter for de unge i 
planlægningen af konferencen sammen med de øvrige forvaltninger.  
  
INDSTILLING 
Børne- og skoledirektøren indstiller til Byrådet: 
  
1. At der holdes en årlig ungekonference, og at det i forlængelse af konferencen i 2015 vurderes, om der skal 
igangsættes yderligere initiativer. 
  
BESLUTNING 
  
Økonomiudvalget, 9. december 2014: 
Fraværende: Kåre Vestergaard, Oliver Bertelsen 
  
Indstilles godkendt. 
  
Bilag 
  
  
  
  
Byråd, 16. december 2014: 
Fraværende: Ingen 
  
Godkendt med den præcisering, at konferencen afholdes i maj/juni måned 2015 og at unge inddrages i 
planlægningen af konferencen. 
Forslag til inddragelse af unge - Ungeråd 
710-2014-241735 
